Românca infectată cu coronavirus s-a plimbat nestigherită prin Creta timp de 72 de ore.
O turistă din România, depistată pozitiv cu coronavirs pe insula Creta, a ignorat protocoalele și s-a plimbat în voie pe insulă, scrie Greece.greekreporter. Femeia a explorat insula timp de 72 de ore, deși trebuia să stea izolată până la aflarea rezultatului. Românca a schimbat hotelul și nu a anunțat autoritățile elene.
Turista a zburat din România cu un charter pe 1 iulie, iar la aterizare a fost testată şi trebuia să stea la hotel în izolare timp de 24 de ore până la aflarea rezultatului. Femeia nu a vrut să-și strice vacanța așa că a mers la hotelul unde avea rezervarea, însă era închis.Mai târziu, femeia a găsit un alt hotel prin intermediul unui oficiu turistic şi s-a mutat acolo. Când autorităţile au primit testul pozitiv, au mers la hotelul unde era cazată iniţial turista ca s-o anunţe vestea proastă. Aceasta însă nu mai era de găsit deoarece nu anunţase că şi-a schimbat hotelul. După ce au localizat-o în sfârşit pe femeie, autorităţile au fost consternate să afle că aceasta a explorat insula nestingherită, în ciuda instrucţiunilor primite de la autorităţi de a sta în izolare până la aflarea rezultatului testului medical.